
Text rozhodnutia
Súd: Krajský súd Bratislava Spisová značka: 16Co/102/2018 Identifikačné číslo súdneho spisu: 1418200736 Dátum vydania rozhodnutia: 30. 04. 2019 Meno a priezvisko sudcu, VSÚ: JUDr. Ing. Mario Dubaň ECLI: ECLI:SK:KSBA:2019:1418200736.1 Uznesenie Krajský súd v Bratislave v senáte zloženom z predsedu senátu JUDr. Ing. Maria Dubaňa a sudcov JUDr. Romana Majerského a JUDr. Ivany Štiftovej, v právnej veci žalobcu: KOOPERATIVA poisťovňa, a.s. Vienna Insurance Group, Štefanovičova 4, Bratislava, IČO: 00 585 441, zastúpeného advokátom JUDr. Felixom Neupauerom, Dvořákovo nábrežie 8/A, Bratislava, proti žalovanému: A.. Q. V., N.. XX.X.XXXX, E. XX, Ľ.P., o zaplatenie 51,27 eura s prísl., o späťvzatí žaloby po vydaní rozsudku Okresného súdu Bratislava IV č.k. 8Csp/31/2018-17, zo dňa 17.4.2018, takto r o z h o d o l : I. Odvolací súd pripúšťa späťvzatie žaloby, rozsudok Okresného súdu Bratislava IV č.k. 8Csp/31/2018-17, zo dňa 17.4.2018, zrušuje a konanie zastavuje. II. Žalovanému proti žalobcovi náhradu trov konania nepriznáva. o d ô v o d n e n i e : 1. Súd prvej inštancie rozsudkom č.k. 8Csp/31/2018-17, zo dňa 17.4.2018, žalovanému uložil povinnosť zaplatiť žalobcovi 51,27 eura spolu s úrokom z omeškania 5,05 % ročne od 26.3.2015 do zaplatenia; žalobcovi priznal proti žalovanému nárok na náhradu trov konania v plnom rozsahu. 2. Žalobca v lehote na podanie odvolania písomným podaním doručeným 18.4.2018 Okresnému súdu Bratislava IV vzal žalobu v celom rozsahu späť; osobitný dôvod pre ktorý žalobu zobral späť neuviedol. 3. Podľa § 370 ods. 1, ods. 2 C.s.p. ak je žaloba vzatá späť po rozhodnutí súdu prvej inštancie, ale skôr, ako rozhodnutie nadobudlo právoplatnosť, odvolací súd rozhodne o pripustení späťvzatia. Súd späťvzatie žaloby nepripustí, ak s tým protistrana z vážnych dôvodov nesúhlasí. Ak späťvzatie žaloby pripustí, odvolací súd zruší rozhodnutie súdu prvej inštancie a konanie zastaví. 4. Nakoľko v predmetnom spore žalobca vzal žalobu späť po rozhodnutí súdu prvej inštancie, ale skôr, ako rozhodnutie nadobudlo právoplatnosť a žalovaný proti späťvzatiu žaloby nemal námietky (§ 157 ods. 2 C.s.p.), odvolací súd v zmysle citovaného ustanovenia pripustil späťvzatie žaloby, zrušil rozsudok súdu prvej inštancie a konanie zastavil. 5. Podľa § 256 ods. 1 C.s.p. ak strana procesne zavinila zastavenie konania, súd prizná náhradu trov konania protistrane. 6. O nároku na náhradu trov konania rozhodol odvolací súd podľa § 396 ods. 1 C.s.p. v spojení s § 256 ods. 1 C.s.p. a § 262 ods. 1 C.s.p., podľa ktorého žalovanému patrí plný nárok na náhradu trov konania, nakoľko to bol žalobca, ktorý späťvzatím žaloby bez uvedenia dôvodu procesne zavinil zastavenie konania; žalovanému však žiadne trovy konania nevznikli, preto mu odvolací súd náhradu trov konania nepriznal. 7. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

